ГАЗРЫН БАГЦ ХУУЛИЙН ТӨСӨЛД ЯАМДААС ИРҮҮЛСЭН САНАЛЫН ТОВЪЁОГ

/БХБЯ-ны 2021.04.16-ны 1/1416 албан тоотын хариу/

(Нийгмийн зайлшгүй хэрэгцээг үндэслэн газар чөлөөлөх хуулийн төсөлд ирүүлсэн санал)

|  |  |  |  |  |
| --- | --- | --- | --- | --- |
| № | Яамд | Санал ирүүлсэн албан бичгийн огноо, дугаар | Ирүүлсэн санал | Тайлбар |
|  | Эрчим хүчний сайд Н.Тавинбэх | 2021.05. 06а/1569 | Нийгмийн зайлшгүй хэрэгцээнд зориулан газар чөлөөлөх тухай хуулийн төсөлтэй танилцаад дараах саналыг хүргүүлж байна.1. Хуулийн төслийн 12 дугаар зүйлийн 12.1-д “... газар чөлөөлөх шийдвэрийг гаргана” гэж заасан боловч шийдвэр гаргах эрх бүхий байгууллагын талаар зохицуулалтгүй байх тул төрийн болон нутгийн өөрөө удирдах байгууллагын бүрэн эрхийн талаар тусгай бүлэг, зүйл зохицуулалт нэмэлтээр оруулах;2. Хуулийн төслийн 17 дугаар зүйлийн 17.7 дахь заалтаас хойших хуулийн төслийн бичвэрийг ирүүлээгүй байх тул санал өгөх боломжгүй байна.Мөн Газрын ерөнхий хуулийн төслийг дахин боловсруулахтай холбогдуулан багц хуулийн зарчмаар санал авахаар ирүүлсэн Кадастрын тухай хуулийн шинэчилсэн найруулгын төсөл, Газрын төлбөрийн тухай хуулийн шинэчилсэн найруулгын төсөл, Монгол Улсын иргэнд газар өмчлүүлэх тухай хуулийн төслүүдийг дахин нягтлах саналтай байна. | Газар чөлөөлөх шийдвэрийг УИХ, Засгийн газар, аймаг, нийслэлийн ИТХ гаргана.Хуулийн төслийг дахин нягталсан болно. |
|  | Боловсрол, шинжлэх ухааны сайд Л.Энхамгалан | 2021.05. 101а/2150 | Нийгмийн зайлшгүй хэрэгцээнд зориулан газар чөлөөлөх тухай хуулийн төсөлд:Хуулийн төслийн 3 дугаар зүйлийн 3.1.3-д “... тэдний эрх ашиг," гэсний дараа “боловсрол” гэж нэмэх;Хуулийн төслийн 5 дугаар зүйлийн 5.1.3-д “... 18 ...” гэснийг “19” болгон өөрчлөх; | Саналыг тусгав. |
|  | Хөдөлмөр, нийгмийн хамгааллын сайдА.Ариунзаяа | 2021.05.111/1249 | 7.Нийгмийн зайлшгүй хэрэгцээнд зориулан газар чөлөөлөх хуулийн төслийн 7 дугаар зүйлийн 7.2 дахь хэсгийн “...Нийгмийн халамжийн тухай хуулийн 3.1.1-д “гэснийг “... Нийгмийн халамийн тухай хуулийн 3.1.1-д гэж өөрчлөх;8.Нийгмийн халамжийн тухай хуульд газар чөлөөлөх, түүнтэй холбогдсон харилцаатай холбоотой халамжийн арга хэмжээ тусгагдаагүй болно. Энэхүү хуулийн төсөлд нийгмийн халамжийн арга хэмжээ гэж томъёолбол иргэд нийгмийн халамжийн сангаас санхүүжүүлэх нийгмийн халамжийн арга хэмжээний нэг гэж ойлгох ойлголтын зөрүү үүсэхээр байх тул Нийгмийн зайлшгүй хэрэгцээнд зориулан газар чөлөөлөх хуулийн төслийн 7 дугаар зүйлийн 7.2 дахь хэсгийн “халамжийн арга хэмжээ гэж” гэсний “ халамжийн” гэснийг, 14 дүгээр зүйлийн 14.1.9, 22 дугаар зүйлийн 22.4 дэх хэсгийн “нийгмийн халамжийн дэмжлэг, туслалцааг” гэсний “нийгмийн халамжийн” гэснийг тус тус хасан саналтай байна. | Саналын дагуу засав. |
|  | Зам, тээврийн хөгжлийн сайдЛ.Халтар | 2021.04. 2602/1753 | Нийгмийн зайлшгүй хэрэгцээнд зориулан газар чөлөөлөх тухай хуулийн төсөлд:Хуулийн төслийн 5 дугаар зүйлийн 5.1.1-д ”газар чөлөөлөх”, 5.1.5-д ”газар чөлөөлөх нөлөөлөлд өртөгч” гэж нэр томъёог тодорхойлсон хэдий ч хуулийн төсөлд ”газар чөлөөлтөд”, ”газар чөлөөлөлтөд” гэх зэрэг өөр өөрөөр томъёолсон байгаа тул Хууль тоггоомжийн тухай хуулийн 30 дугаар зүйлийн 30.12-д ”нэг нэр томьёогоор өөр өөр ойлголтыг илэрхийлэхгүй байх” гэж заасны дагуу нэг нэршилд оруулах;Хуулийн төслийн 9 дүгээр зүйлийн 9.1.2-д ”чөлөөлтөд өртсөн газар, үл хөдлөх эд хөрөнгөө зах зээлийн буюу нөхөн орлуулалтын үнээр тооцож үнэлүүлэн бэлэн мөнгөөр нөхөн олговор авах, эсхүл” гэж тодорхойгүй байдлаар тусгаж оруулсан нь Хууль тоггоомжийн тухай хуулийн 30 дугаар зүйлийн 30.1 З-д хоёрдмол утгагүй товч, тодорхой, ойлгоход хялбараар бичих” гэсэнтэй нийцэхгүй байгаа тул ”эсхүл” гэсэн үгийг хасаж, тодорхой заалтаар тусгах;Хуулийн төслийн Гуравдугаар бүлэг 11 дүгээр зүйлд ”газар чөлөөлөх үйл ажиллагаа”-г бүлэг болгон зааж оруулсан боловч ”газар чөлөөлөх үндэслэл”-ийг Нэгдүгээр бүлгийн 6 дугаар зүйлд тусгаж оруулсан байгааг хуулийн төслийн 11 дүгээр зүйлд тусгаж нэгтгэх;Хуулийн төсөлд газар чөлөөлөх нөлөөлөлд өртөгчид учирсан хохирлыг тогтоохдоо 17 дугаар зуйлийн 17.1.2-т ”бүтэн, хэсэгчилсэн” байдлаар тогтоохоор зааж 17.2-д ”энэ хуулийн 17.1.2-т заасны дагуу газраа хэсэгчлэн алдаж байгаа боловч үлдсэн хэсгийг тухайн зориулалтаар үргэлжлүүлэн ашиглах боломжгүй болж, үнэгүйдсэн бол хохирлыг бүтэн гэж узнэ” гэж заасан боловч ”хэсэгчилсэн” байдлаар тогтоох талаар тодорхой заалт оруулаагүй орхигдуулсан байгааг анхаарах;Хуулийн төслийн 12 дугаар зүйлийн 12.3, 12.4-д “... ажлын 22 хоногт багтаан”, 18 дугаар зуйлийн 18.3-д хуанлийн 45 хоногоос илүүгүй” гэж хугацааг өөр өөр тодорхойлсон нь Хууль тогтоомжийн тухай хуулийн 30 дугаар зүйлийн 30.1.3-д ” үг хэллэгийн ойлгоход хялбараар бичих” гэж заасантай нийцэхгүй байгааг анхаарах; | Саналын дагуу засав. |
| 1 | Сангийн яам, Сайд Б.Жавхлан | 2021.07.08. 4-213937 | Төслийн 30.1-д газар чөлөөлөх шийдвэрийг аймаг, нийслэлийн ИТХ гаргахаар заасан байгаа нь иргэн, хуулийн этгээдийн эрх зөрчигдөх эрсдлийг дагуулж байна Уг эрсдэлийг бууруулах зорилгоор УИХ, Засгийн газар аймаг, нийслэлийн газрын асуудал эрхэлсэн төрийн захиргааны байгууллагын санал болон урьдчилсан судалгаанд үндэслэн газар чөлөөлөх шийдвэр гаргадаг байхаар зохицуулах боломжтой. Иймд дээрх агуулгын хүрээнд хуулийн төслийг дахин нягтлах, | Саналыг тусгасан. |
| 2 | Нийгмийн зайлшгүй хэрэгцээнд зориулан газар чөлөөлөх тухай асуудал нь нөхөн олговорыг төсвөөс олгох харилцааг зохицуулж байгаа тул төслийн 2 дугаар зүйлийн 2.1-д төсвийн тухай хуулийг нэмэх, | Саналыг тусгасан. |
| 3 | Төслийн 14.5-д заасан харилцаа нь төсвийн тухай хуулиар зохицуулагдах тул хасах | Хасав. |
| 4 | Төслийн 17.2-т газраа хэсэгчлэн алдаж байгаа боловч үлдсэн хэсгийг тухай зориулалтаар үргэлжлүүлэн ашиглах боломжгүй болж, үнэгүйдсэн бол хохиролыг бүтэн гэж үзэхээр заасан байгаад хуулийн хийдэл үүсэж, төсөвт дарамт үүсэх эрсдэлтэй тул асуудлыг дахин авч үзэх, нарийвчлан зохицуулах, шаардлагатай тохиолдолд журамлах | Найруулсан. |
| 5 | Тохиролцоонд хүрч, газар чөлөөлөх гэрээ байгуулсан тохиолдолд нөхөн олгох зохицуулалттай тул нэмэлт урамшуулал олгох шаардлагагүй. Түүнчлэн нэмэлт урамшууллыг тухайн жилийн төсвийн зардалд суулгаж, төлөвлөх боломжгүй тул төслийн 20.2 дахь хэсгийг хасах | Нэмэлт урамшууллыг хасав. |
| 6 | Төслийн 27.2 дахь хэсгийг дараах байдлаар өөрчлөн найруулах27.2. Газар чөлөөлөх үйл ажиллагааны төсөв, санхүүжилтийн журмыг Газрын асуудал эрхэлсэн Засгийн газрын гишүүн, төсөв, санхүүгийн асуудал эрхэлсэн Засгийн газрын гишүүн хамтран батална. | Саналыг оруулав. |
| 7 | Газрын асуудал эрхэлсэн төрийн захиргааны байгууллага нь хөрөнгийн үнэлгээний мэргэшлийн зэрэг олгох чиг үүрэггүй тул төслийн 27.2-т заасан мэргэшлийн зэрэг олгох гэсний хасах | Хасав. |
| 1 | БХБЯ-ны веб сайтаар ирүүлсэн саналууд | веб сайт | Нийгмийн зайлшгүй хэрэгцээнд зориулан газар чөлөөлөх тухай хуулийн 6 дугаар зүйлийн 6.1.1-д нийцүүлэх. Иргэдийн өмчлөх эрхийн зөрчлөөс сэргийлэх | Газрын тухай хуулинд заасны дагуу өмчилсөн газрыг нөхөн олговортойгоор, харилцан тохиролцох зарчмаар газрыг чөлөөлөх тул өмчлөх эрхийн зөрчлөөс сэргийлэх заалтууд тусгагдсан. |
| 2 |  | Ямар ч тохиолдолд Нийтийн зйалшгүй хэрэгцээ нэрээр иргэдийн өмчийн болон бэлчээрийн эзэмшил газрыг төр булааж авч бизнесийн байгууллагад өгөхийг ЭРС ЭСЭРГҮҮЦЭЖ байна. "ЗАЙЛШГҮЙ ХЭРЭГЦЭЭ" мөн эсэхийг хэн тогтоох юм.  | Энэ хуулийн зорилт нь төрөөс нийгмийн зайлшгүй хэрэгцээг үндэслэн газрын эрх бүхий этгээдтэй харилцан зөвшилцөж газрыг нөхөх олговортойгоор авах, хэрэв тохиролцоонд хүрээгүй бол газрыг чөлөөлөх шийдвэрийг албадан гүйцэтгүүлэхтэй холбогдсон харилцааг зохицуулахад оршино. Иймд иргэдийн өмчлөл, эзэмшилд байгаа газрыг харилцан тохиролцож нөхөх олговортойгоор газрыг чөлөөлөхөөр хуулийн төсөлд тусгасан болно. |